title: 2014/479/UE: Decizia Consiliului din 14 iulie 2014 de ajustare a indemnizațiilor prevăzute de Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului

text:
               21.7.2014

               RO

               Jurnalul Oficial al Uniunii Europene

               L 215/2

         DECIZIA CONSILIULUI
   din 14 iulie 2014
   de ajustare a indemnizațiilor prevăzute de Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului

      (2014/479/UE)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 41 alineatul (1),
   având în vedere Tratatul privind funcționarea Uniunii Europene, în special articolul 240 alineatul (2),
   având în vedere Decizia 2007/829/CE a Consiliului din 5 decembrie 2007 privind regimul aplicabil experților și militarilor naționali detașați pe lângă Secretariatul General al Consiliului (1), în special articolul 15 alineatul (6),
   întrucât:

               (1)

               Articolul 15 alineatul (6) din Decizia 2007/829/CE prevede că indemnizațiile zilnice și lunare ale experților și militarilor naționali detașați pe lângă Secretariatul General al Consiliului sunt ajustate în fiecare an, fără efect retroactiv, în funcție de adaptarea salariilor de bază ale funcționarilor Uniunii din Bruxelles și Luxemburg.

               (2)

               Prin Regulamentul (UE) nr. 423/2014 al Parlamentului European și al Consiliului (2), remunerațiile și pensiile funcționarilor și ale celorlalți agenți ai Uniunii Europene au fost ajustate cu 0,8 % începând cu 1 iulie 2012.

               (3)

               Decizia 2007/829/CE ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2007/829/CE se modifică după cum urmează:

               1.

               La articolul 15 alineatul (1), sumele de 31,92 EUR și 127,65 EUR se înlocuiesc cu cele de 32,18 EUR și, respectiv, 128,67 EUR.

               2.

               La articolul 15 alineatul (2), tabelul se înlocuiește cu următorul tabel:

                           „Distanța dintre locul de origine și locul de detașare (în km)

                           Suma în euro

                           0-150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04”

         Articolul 2
   Prezenta decizie intră în vigoare în prima zi a lunii următoare datei adoptării.

      Adoptată la Bruxelles, 14 iulie 2014.

            Pentru Consiliu

            Președintele

         M. MARTINA

      (1)  JO L 327, 13.12.2007, p. 10.

      (2)  Regulamentul (UE) nr. 423/2014 al Parlamentului European și al Consiliului din 16 aprilie 2014 de ajustare, începând cu 1 iulie 2012, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 129, 30.4.2014, p. 12).


title: Decizia Consiliului din 22 decembrie 1994 privind încheierea, în numele Comunității Europene, referitor la domeniile de competența sa, a acordurilor obținute în cadrul negocierilor comerciale multilaterale din Runda Uruguay (1986-1994)

text:
               11/Volumul 10

               RO

               Jurnalul Ofícial al Uniunii Europene

               3

         31994D0800

               L 336/1

               JURNALUL OFÍCIAL AL UNIUNII EUROPENE

         DECIZIA CONSILIULUI
   din 22 decembrie 1994
   privind încheierea, în numele Comunității Europene, referitor la domeniile de competența sa, a acordurilor obținute în cadrul negocierilor comerciale multilaterale din Runda Uruguay (1986-1994)
   (94/800/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 43, 54, 57, 66, 75, 84 alineatul (2), 99, 100, 100a, 113 și 235, coroborat cu articolul 228 alineatul (3) paragraful al doilea,
   având în vedere propunerea Comisiei,
   având în vedere avizul Comitetului Economic și Social (1),
   având în vedere avizul Parlamentului European (2),
   întrucât negocierile comerciale multilaterale deschise în cadrul GATT în conformitate cu Declarația miniștrilor adoptată la Punta del Este la 20 septembrie 1986 au condus la Actul Final care cuprinde rezultatele negocierilor comerciale multilaterale din Runda Uruguay;
   întrucât reprezentanții Comunității și ai statelor membre au semnat Actul Final care cuprinde rezultatele negocierilor comerciale multilaterale din Runda Uruguay și, condiția încheierii sale, Acordul de la Marrakech din 15 aprilie 1994 de instituire a Organizației Mondiale a Comerțului;
   întrucât concesiile și angajamentele reciproce negociate de Comisie în numele Comunității Europene și al statelor membre ale acesteia, așa cum sunt ele conținute în acordurile multilaterale din Actul Final, reprezintă un rezultat general satisfăcător și echilibrat;
   întrucât un număr de concesii și angajamente reciproce negociate de Comisie în numele Comunității Europene și al statelor membre ale acesteia și anumite țări care iau parte la negocieri sunt enunțate, în plus, în acordurile multilaterale speciale din anexa nr. 4 la Acordul de instituire a Organizației Mondiale a Comerțului;
   întrucât unele dintre aceste concesii și angajamente au fost negociate bilateral cu Uruguay-ul privind carnea de bovină în paralel cu Runda Uruguay;
   întrucât competența Comunității de a încheia acorduri internaționale nu decurge numai din dispozițiile exprese în tratat, ci și din alte dispoziții ale tratatului și din acte adoptate de instituțiile comunitare în conformitate cu aceste dispoziții;
   întrucât, în situația în care normele comunitare au fost adoptate în scopul realizării obiectivelor tratatului, statele membre nu pot, în afara cadrului instituțional comun, să-și asume angajamente susceptibile de a afecta aceste norme sau de a le modifica domeniul de aplicare;
   întrucât o parte din angajamentele cuprinse în Acordul de instituire a Organizației Mondiale a Comerțului, inclusiv anexele la acest acord, sunt de competența Comunității în temeiul articolului 113 din tratat; întrucât, în plus, o parte din angajamentele amintite aduc atingere normelor comunitare adoptate în temeiul articolelor 43, 54, 57, 66, 75, 84 alineatul (2), 99, 100, 100a și 235 și, în consecință, nu pot fi asumate decât de către Comunitate;
   întrucât, în special, invocarea articolelor 100 și 235 din tratat ca temei juridic al prezentei decizii este justificată în măsura în care Acordul de instituire a Organizației Mondiale a Comerțului, inclusiv anexele la acest acord, aduce atingere Directivei 90/434/CEE a Consiliului din 23 iulie 1990 privind sistemul comun de impozitare aplicabil fuziunilor, diviziunilor, transferurilor de active și schimburilor de acțiuni în cazul societăților din diferite state membre (3), Directivei 90/435/CEE a Consiliului din 23 iulie 1990 privind sistemul comun de impozitare aplicabil în cazul societăților-mamă și sucursalelor din diferite state membre (4), întemeiate pe articolul 100 din tratat și pe Regulamentul (CE) nr. 40/94 al Consiliului din 20 decembrie 1993 privind marca de comerț comunitară (5), întemeiat pe articolul 235 din tratat;
   întrucât în dreptul comunitar nu a fost adoptat încă nici un act în temeiul articolul 73c din tratat;
   întrucât, prin natura sa, Acordul de instituire a Organizației Mondiale a Comerțului, inclusiv anexele la acest acord, nu poate fi invocat direct în fața instanțelor comunitare sau ale statelor membre,
   DECIDE:
   Articolul 1
   (1)   Prin prezenta decizie se aprobă, în numele Comunității Europene, următoarele acorduri și acte multilaterale cu privire la acea parte a lor care este de competența Comunității Europene:

               —

               Acordul de instituire a Organizației Mondiale a Comerțului, precum și acordurile din anexele nr. 1, 2 și 3 la acest acord;

               —

               deciziile și declarațiile ministeriale și Înțelegerea referitoare la angajamentele privind serviciile financiare, care apar în Actul Final din Runda Uruguay.

         (2)   Textele acordurilor și actelor menționate în prezentul articol sunt anexate la prezenta decizie.
   (3)   Prin prezenta decizie președintele Consiliului este autorizat să desemneze persoana competentă a lua măsurile prevăzute la articolul XIV din Acordul de instituire a Organizației Mondiale a Comerțului care instituie obligații Comunității Europene privitor la partea din acord care este de competența sa.
   Articolul 2
   (1)   Prin prezenta decizie se aprobă, în numele Comunității Europene, acordurile plurilaterale din Anexa nr. 4 la Acordul de instituire a Organizației Mondiale a Comerțului, cu privire la partea din acorduri care este de competența Comunității Europene.
   (2)   Textele acordurilor la care se referă prezentul articol sunt anexate la prezenta decizie.
   (3)   Prin prezenta decizie președintele Consiliului este autorizat să desemneze persoana competentă a lua măsurile prevăzute în acordurile menționate în prezentul articol care instituie obligații Comunității Europene privitor la partea din acorduri care este de competența sa.
   Articolul 3
   (1)   Prin prezenta decizie se aprobă, în numele Comunității Europene, Acordul privind carnea de bovină încheiat cu Uruguay-ul.
   (2)   Textul acordului menționat anterior este anexat la prezenta decizie.
   (3)   Prin prezenta decizie președintele Consiliului este autorizat să desemneze persoana competentă a semna acordul care instituie obligații Comunității Europene.

      Adoptată la Bruxelles, 22 decembrie 1994.

            Pentru Consiliu

            Președintele

         H. SEEHOFER

      (1)  Aviz emis la 23 noiembrie 1994 (nepublicat încă în Jurnalul Oficial).

      (2)  Aviz emis la 14 decembrie 1994 (nepublicat încă în Jurnalul Oficial).

      (3)  JO L 225, 20.8.1990, p. 1.

      (4)  JO L 225, 20.8.1990, p. 6.

      (5)  JO L 11, 14.1.1994, p. 1.


title: 2014/780/UE: Decizia Consiliului din 7 noiembrie 2014 de numire a unui membru luxemburghez în cadrul Comitetului Economic și Social European

text:
               12.11.2014

               RO

               Jurnalul Oficial al Uniunii Europene

               L 327/5

         DECIZIA CONSILIULUI
   din 7 noiembrie 2014
   de numire a unui membru luxemburghez în cadrul Comitetului Economic și Social European

      (2014/780/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului luxemburghez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada cuprinsă între 21 septembrie 2010 și 20 septembrie 2015 (1). La 7 noiembrie 2012, prin Decizia 2012/694/UE a Consiliului (2), domnul Christophe ZEEB a fost numit membru până la 20 septembrie 2015.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Christophe ZEEB,

         ADOPTĂ PREZENTA DECIZIE:
   Articolul 1
   Domnul Henri WAGENER, Conseiller à la Fedil-Business Federation Luxemburg, este numit în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 7 noiembrie 2014.

            Pentru Consiliu

            Președintele

         P. C. PADOAN

      (1)  JO L 251, 25.9.2010, p. 8.

      (2)  Decizia 2012/694/UE a Consiliului din 7 noiembrie 2012 de numire a unui membru luxemburghez în cadrul Comitetului Economic și Social European (JO L 310, 9.11.2012, p. 50).


title: Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007-2019

text:
Anunţ juridic important

|

32006D1622

Jurnalul Oficial L 304 , 03/11/2006 p. 0001 - 0006

		20061024Decizia nr. 1622/2006/CE a Parlamentului European și a Consiliuluidin 24 octombrie 2006de stabilire a unei acțiuni comunitare în favoarea evenimentului "Capitala europeană a culturii" pentru anii 2007-2019PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 151,având în vederea propunerea Comisiei,având în vedere avizul Comitetului Regiunilor [1],hotărând în conformitate cu procedura prevăzută la articolul 251 din tratat [2],întrucât:(1) Decizia nr. 1419/1999/CE a Parlamentului European și a Consiliului [3] a stabilit o acțiune comunitară în favoarea evenimentului "Capitala europeană a culturii" pentru anii 2005-2019.(2) Un studiu al rezultatelor obținute de către evenimentul "Capitala europeană a culturii" până în 2004 a demonstrat că acesta are un impact pozitiv în ceea ce privește rezonanța mediatică, dezvoltarea culturală și turistică și recunoașterea din partea locuitorilor a importanței alegerii orașului lor. Cu toate acestea, această acțiune trebuie în continuare ameliorată, ținându-se seama în special de efectul său pe termen lung asupra dezvoltării culturale a orașului și a regiunii în cauză.(3) Permițând orașelor să implice regiunea lor, inclusiv orice insulă, poate fi atins un public mai larg și impactul manifestării poate fi amplificat.(4) Părțile interesate de eveniment au atras atenția asupra problemelor legate de procedura de selecție stabilită prin Decizia nr. 1419/1999/CE și au recomandat o monitorizare a propunerilor, în special în vederea consolidării dimensiunii lor europene, ameliorării competiției și redefinirii rolului comitetului.(5) Importanța și impactul evenimentului "Capitala europeană a culturii" necesită instaurarea unei proceduri de selecție mixtă, în care să intervină eșalonul național și cel european și introducerea unui element solid de monitorizare și consultare, în scopul integrării componentei naționale și întăririi dimensiunii europene.(6) Faza pregătirii evenimentului este de o importanță primordială pentru reușita sa, în conformitate cu obiectivele acțiunii.(7) Pentru a garanta valoarea adăugată europeană a acțiunii, este necesară o fază de monitorizare după desemnare, în cursul căreia se veghează, pe de-o parte la respectarea criteriilor fixate pentru programul cultural și, pe de altă parte, la acordarea de consiliere de specialitate și de asistență.(8) Trebuie să fie instituit un comitet compus din șase experți naționali și din șapte experți europeni. Comitetul în întregime, cuprinzând treisprezece experți ("comitet de selecție") trebuie să supervizeze faza de selecție până la desemnarea orașului. Doar cei șapte experți europenei din comitet ("comitet de monitorizare și de consiliere") trebuie să supervizeze procesul de monitorizare și să acorde consiliere "Capitalelor europene ale culturii" în timpul fazei de monitorizare până la manifestare.(9) În scopul susținerii și orientării, atât pentru orașele candidate cât și pentru orașele desemnate, trebuie înființat un website cu tema "Capitale europene ale culturii" (candidatură, selecție, punere în aplicare și legături), întreținerea website-ului trebuind să fie asigurată în permanență și actualizările trebuind să fie efectuate în mod regulat de către Comisie.(10) Este important să fie încurajată difuzarea bunelor practici, în special pentru a garanta valoarea adăugată europeană a acțiunii. De aceea rețelele constituite de către fostele "Capitale europene ale culturii" trebuie să fie încurajate a juca un rol constructiv împărtășind experiența lor și cele mai bune practici cu viitoarele "Capitale europene ale culturii", în special în cadrul schimburilor din timpul fazei de pregătire.(11) Este important să fie recompensată, prin înmânarea unui premiu sub forma unei sume de bani, calitatea programului prin raportare la obiectivele și la criteriile fixate pentru acțiune și în special valoarea adăugată europeană.(12) Pentru a garanta efectul pe termen lung al evenimentului "Capitala europeană a culturii", inițiativa și structurile și capacitățile create în acest context ar trebui folosite ca fundament al unei strategii de dezvoltare culturală durabilă pentru orașele în cauză.(13) Pentru a permite participarea țărilor terțe la inițiative culturale europene, ar trebui examinată posibilitatea stabilirii "lunii culturale europene" [4] sau o inițiativă similară.(14) Punerea în aplicare a procesului de desemnare prevăzut de prezenta decizie necesită o perioadă de șase ani. Această perioadă de șase ani nu poate fi garantată pentru anii 2011 și 2012 dat fiind că prezenta decizie intră în vigoare în 2007. Un proces de desemnare este deci prevăzut pentru acești ani.(15) Din motive de claritate, Decizia nr. 1419/1999/CE ar trebui abrogată și înlocuită cu prezenta decizie,DECID:Articolul 1ObiectulSe stabilește o acțiune comunitară intitulată "Capitala europeană a culturii", care vizează să pună în valoare bogăția, diversitatea și trăsăturile caracteristice comune ale culturilor europene și să contribuie la ameliorarea cunoașterii reciproce între cetățenii europeni.Articolul 2Accesul la acțiune(1) Orașele din statele membre și statele aderente la Uniunea Europeană după 31 decembrie 2006 pot fi desemnate "Capitale europene ale culturii" pentru un an, în ordinea stabilită în anexă.(2) Desemnarea se aplică unui oraș din fiecare dintre statele membre care figurează pe lista din anexă.Ordinea cronologică prevăzută de către această listă poate fi modificată de comun acord între statele membre în cauză.Articolul 3Candidaturile(1) Fiecare dosar de candidatură cuprinde un program cultural de dimensiune europeană, fondat în principal pe cooperare culturală, în conformitate cu acțiunea și obiectivele prevăzute la articolul 151 din tratat.(2) Programul cultural al evenimentului este special creat pentru anul "Capitalei europene a culturii" și pune în evidență valoarea adăugată europeană în conformitate cu criteriile fixate la articolul 4.(3) Programul este în armonie cu strategiile sau politicile culturale naționale ale statului membru în cauză sau, dacă este cazul, atunci când se aplică în cadrul dispozițiilor instituționale ale unui stat membru, cu strategiile sale culturale regionale, cu condiția ca nici una dintre aceste strategii sau politici să nu urmărească reducerea numărului de orașe care pot fi desemnate "Capitale europene ale culturii" în conformitate cu prezenta decizie.(4) Programul are o durată de un an. În cazurile justificate în mod corespunzător, orașele desemnate pot opta pentru o perioadă mai scurtă.(5) Se stabilește o legătură între programele orașelor desemnate pentru același an.(6) Orașele pot alege să asocieze regiunea lor înconjurătoare la programul lor.Articolul 4Criterii relative la programul culturalProgramul cultural răspunde următoarelor criterii, repartizate în două categorii intitulate "dimensiunea europeană" și "orașul și cetățenii":1. în ceea ce privește "dimensiunea europeană", programul:(a) întărește cooperarea între operatorii culturali, artiștii și orașele din statele membre în cauză și din alte state membre, în întregul sector cultural;(b) scoate în evidență bogăția diversității culturale în Europa;(c) pune în evidență aspectele comune ale culturilor europene;2. în ceea ce privește "orașul și cetățenii", programul:(a) încurajează participarea cetățenilor care locuiesc în oraș și în împrejurimi și suscită interesul acestora, precum și cel al cetățenilor care locuiesc în străinătate;(b) are un caracter durabil și face parte integrantă din dezvoltarea culturală și socială pe termen lung a orașului.Articolul 5Depunerea candidaturilor(1) Fiecare dintre statele membre în cauză publică un apel pentru depunerea candidaturilor cu cel puțin șase ani înainte de începerea evenimentului în cauză.Fiecare apel pentru depunerea candidaturilor, care se adresează orașelor candidate la titlu, se referă la criteriile enunțate la articolul 4 și la orientările disponibile pe website-ul Comisiei.Termenul limită pentru depunerea candidaturilor în temeiul fiecărui apel pentru depunerea candidaturilor este de cel mult zece luni de la data publicării sale.O candidatură depusă ca răspuns la un apel pentru depunerea candidaturilor oferă o vedere de ansamblu a programului pe care orașul candidat intenționează să îl realizeze în timpul anului în cauză.(2) Candidaturile sunt notificate Comisie de către statul membru în cauză.Articolul 6Comitetul de selecție(1) Un comitet de selecție este instituit pentru fiecare stat membru în cauză pentru a evalua candidaturile orașelor candidate. Fiecare comitet recomandă desemnarea unui oraș în statul membru în cauză.(2) Fiecare comitet de selecție este compus din treisprezece membrii. Șapte dintre ei sunt persoanele desemnate de către instituțiile europene menționate la alineatul (4). Cei șase membrii care rămân sunt desemnați de către statul membru în cauză, în consultare cu Comisia. Statul membru în cauză desemnează atunci comitetul de selecție. Comitetul își desemnează președintele dintre persoanele desemnate de către Parlamentul European, Consiliu, Comisie și Comitetul Regiunilor.(3) Membrii comitetului de selecție sunt experți independenți care nu se află în conflict de interese în raport cu orașele care au răspuns apelului pentru depunerea candidaturilor și care posedă o experiență vastă și cunoștințe importante în sectorul cultural, în dezvoltarea culturală a orașelor sau în organizarea evenimentului "Capitala europeană a culturii".(4) Instituțiile europene desemnează membrii comitetelor de selecție pentru o durată de trei ani după cum urmează: doi membri sunt desemnați de către Parlamentul European, doi de către Consiliu, doi de către Comisie și unul de către Comitetul Regiunilor. În mod excepțional, în primul an după intrarea în vigoare a prezentei decizii, doi experți sunt numiți de către Comisie pentru un an, doi de către Parlamentul European pentru doi ani, doi de către Consiliu pentru trei ani și unul de către Comitetul Regiunilor pentru trei ani.Articolul 7Preselecția(1) Fiecare dintre statele membre în cauză convoacă comitetul de selecție responsabil menționat la articolul 6 la o reuniune de preselecție, cu cel puțin cinci ani înainte de începerea evenimentului.(2) Comitetul de selecție examinează candidaturile orașelor care au răspuns la apelul pentru depunerea candidaturilor, în conformitate cu criteriile stabilite la articolul 4.Comitetul convine asupra unei liste restrânse de orașe candidate care urmează să fie examinate de o manieră mai aprofundată și întocmește un raport asupra candidaturilor orașelor candidate, precum și recomandări în atenția orașelor candidate preselecționate.(3) Comitetul de selecție prezintă acest raport statului membru în cauză și Comisiei. Fiecare dintre statele membre în cauză aprobă în mod formal lista restrânsă a candidaturilor, stabilită pe baza raportului comitetului de selecție.Articolul 8Selecția finală(1) Orașele candidate preselecționate completează candidatura lor și o transmit statului membru în cauză, care o face să parvină Comisiei.(2) Fiecare dintre statele membre în cauză convoacă comitetul de selecție responsabil, pentru selecția finală, la nouă luni după reuniunea de preselecție.(3) Comitetul de selecție examinează programele modificate ale orașelor candidate preselecționate, în ceea ce privește criteriile fixate pentru prezenta acțiune și a recomandărilor pe care le-a formulat cu ocazia reuniunii de preselecție.(4) Comitetul de selecție întocmește un raport asupra programelor orașelor candidate preselecționate, precum și o recomandare pentru desemnarea titlului de "Capitală europeană a culturii" unui oraș din statul membru în cauză.Raportul conține de asemenea recomandări adresate orașului selectat privind progresele și aranjamentele care trebuie făcute înainte de anul în cauză, în ipoteza desemnării sale drept "Capitală europeană a culturii" de către Consiliu.Raportul este prezentat statului membru în cauză și Comisiei. El este publicat pe website-ul Comisiei.Articolul 9Desemnarea(1) Fiecare dintre statele membre în cauză desemnează un oraș "Capitala europeană a culturii". El îl notifică Parlamentului European, Consiliului, Comisiei și Comitetului Regiunilor cu cel puțin patru ani înainte de începerea evenimentului.Notificarea trebuie să fie însoțită de către o justificare a desemnării, fondată pe rapoartele comitetului de selecție.Desemnarea trebuie ia în considerare recomandările formulate de către comitetul de selecție.(2) Parlamentul European poate înainta un aviz Comisiei în termen de trei luni de la primirea desemnărilor statelor membre în cauză.(3) Consiliul, hotărând la recomandarea Comisiei stabilită având în vedere avizul Parlamentului European și justificările fondate pe rapoartele comitetelor de selecție, desemnează în mod oficial orașele în cauză drept "Capitale europene ale culturii" pentru anul pentru care acestea au desemnate.Articolul 10Comitetul de monitorizare și de consiliere(1) Un comitet de monitorizare și de consiliere este instituit pentru a controla punerea în aplicare a obiectivelor și criteriilor fixate pentru acțiune și pentru a ajuta și oferi orientări "Capitalelor europene ale culturii" din momentul desemnării lor până la începerea evenimentului "Capitala europeană a culturii".(2) În conformitate cu articolul 6 alineatul (4) comitetul este compus din șapte experți numiți de către Parlamentul European, Consiliu, Comisie și Comitetul Regiunilor. În afară de aceasta, statul membru în cauză poate desemna un observator în acest comitet.(3) Orașele în cauză prezintă Comisie rapoarte de progres cu cel puțin trei luni înainte de reuniunile comitetului.(4) Comisia convoacă reuniuni între comitet și reprezentanții orașului în cauză. Comitetul este convocat în două reprize pentru a oferi sfaturi cu privire la pregătirea evenimentului și pentru a evalua starea progresului, cu scopul de a ajuta orașele să dezvolte un program de calitate, dotat cu o puternică dimensiune europeană. Prima reuniune are loc cu cel puțin doi ani înainte de începerea evenimentului, cea de a doua reuniune cu cel puțin opt luni înainte.(5) După fiecare reuniune, comitetul întocmește un raport asupra stării pregătirilor evenimentului și a măsurilor care mai trebuie încă adoptate. Rapoartele acordă o atenție deosebită valorii adăugate europene a evenimentului, în conformitate cu criteriile menționate la articolul 4 și cu recomandările stabilite în rapoartele comitetelor de selecție și de monitorizare.(6) Rapoartele sunt transmise Comisiei și orașelor și statelor membre în cauză. Ele sunt de asemenea publicate pe website-ul Comisiei.Articolul 11PremiulPe baza raportului întocmit de către comitetul de monitorizare și de consiliere cu ocazia celei de a doua reuniuni a sa, menționată la articolul 10 alineatul (4), un premiu sub forma unei sume de bani în onoarea lui Melina Mercouri este decernat de către Comisie orașelor desemnate, cu condiția ca ele să îndeplinească criteriile stabilite în articolul 4 și ca ele să fi pus în aplicare recomandările emise de către comitetul de selecție și de către comitetul de monitorizare și de consiliere. Premiul este decernat în totalitatea sa cu cel puțin trei luni înainte de începutul anului în cauză.Articolul 12EvaluareaÎn fiecare an, Comisia asigură o evaluare externă și independentă a rezultatelor atinse de către evenimentul "Capitala europeană a culturii" în anul precedent, în conformitate cu obiectivele și criteriile prevăzute pentru acțiune de prezenta decizie.Comisia prezintă un raport asupra acestei evaluări Parlamentului European, Consiliului și Comitetului Regiunilor înainte de sfârșitul anului care urmează evenimentului "Capitala europeană a culturii".Articolul 13AbrogareaDecizia nr. 1419/1999/CE se abrogă. Cu toate acestea, această decizie rămâne în vigoare în ceea ce privește orașele desemnate "Capitale europene ale culturii" pentru anii 2007, 2008 și 2009.Articolul 14Dispoziții tranzitorii(1) Orașele desemnate "Capitale europene ale culturii" în 2010 pe temeiul Deciziei nr. 1419/1999/CE sunt supuse procesului de monitorizare menționat la articolul 10 din prezenta decizie. Comisia decernează un premiu orașelor desemnate în temeiul articolului 11 din prezenta decizie.(2) Prin derogare de la articolele 3-9, nominalizările la titlul de "Capitale europene ale culturii" pentru anii 2011 și 2012 respectă următoarea procedură de decizie:(a) orașele statelor membre sunt desemnate drept "Capitală europeană a culturii" în conformitate cu anexa;(b) fiecare stat membru prezintă, în conformitate cu anexa, Parlamentului European, Consiliului, Comisiei și Comitetului Regiunilor candidatura unuia sau mai a multor orașe;(c) prezentarea intervine cu cel puțin patru ani înainte de începerea evenimentului. Ea poate fi însoțită de o recomandare a statului membru în cauză;(d) Comisia reunește în fiecare an un comitet de selecție chemat să întocmească un raport asupra nominalizării sau nominalizărilor în funcție de obiectivele și de caracteristicile prezentei acțiuni;(e) comitetul de selecție este compus din șapte persoane independente experte în sectorul cultural, dintre care două sunt numite de către Parlamentul European, două de către Consiliu, două de către Comisie și una de către Comitetul Regiunilor;(f) comitetul de selecție prezintă raportul său Comisiei, Parlamentului European și Consiliului;(g) Parlamentul European poate înainta un aviz Comisiei privind nominalizarea sau nominalizările în termen de trei luni de la primirea raportului;(h) Consiliul, hotărând la recomandarea Comisiei, stabilită pe baza avizului Parlamentului European și a raportului comitetului de selecție, desemnează oficial orașul drept "Capitală europeană a culturii" pentru anul indicat în candidatura sa.(3) Prin derogare de la articolul 4, criteriile enunțate la articolul 3 și în anexa II la Decizia nr. 1419/1999/CE se aplică în ceea ce privește "Capitalele europene ale culturii" pentru anii 2010, 2011 și 2012, cu excepția cazului în care orașul în cauză decide să își fondeze programul pe criteriile definite în articolul 4 din prezenta decizie.Articolul 15Intrarea în vigoarePrezenta decizie intră în vigoare în a douăzecea zi de la data publicării în Jurnalul Oficial al Uniunii Europene.Se aplică de la 1 ianuarie 2007, cu excepția articolului 5 care se aplică de la 23 noiembrie 2006.Adoptată la Strasburg, 24 octombrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleP. Lehtomäki[1] JO C 115, 16.5.2006, p. 56.[2] Avizul Parlamentului European din 5 aprilie 2006 (nepublicat încă în Jurnalul Oficial) și Decizia Consiliului din 25 septembrie 2006.[3] JO L 166, 1.7.1999, p. 1. Decizie astfel cum a fost modificată prin Decizia nr. 649/2005/CE (JO L 117, 4.5.2005, p. 20).[4] Concluzii ale miniștrilor culturii reuniți în Consiliul din 18 mai 1990 privind viitoarea alegere a "orașului european al culturii" și manifestarea specială a lunii culturale europene (JO C 162, 3.7.1990, p. 1).--------------------------------------------------20061024ANEXĂOrdine de abilitare pentru a numi o "Capitală europeană a culturii" [1]2007 | Luxemburg | România [2] |2008 | Regatul Unit | |2009 | Austria | Lituania |2010 | Germania | Ungaria |2011 | Finlanda | Estonia |2012 | Portugalia | Slovenia |2013 | Franța | Slovacia |2014 | Suedia | Letonia |2015 | Belgia | Republica cehă |2016 | Spania | Polonia |2017 | Danemarca | Cipru |2018 | Țările de Jos | Malta |2019 | Italia | Bulgaria [3] |[1] Irlanda a fost chemată să desemneze o "Capitală europeană a culturii" în 2005, la fel și Grecia în 2006.[2] În temeiul Deciziei nr. 1419/1999/CE, orașul românesc Sibiu a fost desemnat drept "Capitală europeană a culturii" pentru anul 2007.[3] Sub rezerva adeziunii sale la UE, Bulgaria participă la evenimentul "Capitala europeană a culturii" din 2019.--------------------------------------------------


title: 2014/81/UE: Decizia Consiliului din 11 februarie 2014 de numire a unui supleant german în cadrul Comitetului Regiunilor

text:
               14.2.2014

               RO

               Jurnalul Oficial al Uniunii Europene

               L 44/50

      DECIZIA CONSILIULUI

   din 11 februarie 2014
   de numire a unui supleant german în cadrul Comitetului Regiunilor
   (2014/81/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un post de supleant în cadrul Comitetului Regiunilor a devenit vacant ca urmare a încheierii mandatului doamnei Ursula MÄNNLE,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               dr. Franz RIEGER, Mitglied des Landtags.

         Articolul 2
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2009/892/CE: Decizia Consiliului din 30 noiembrie 2009 privind acordarea de asistență macrofinanciară Serbiei

text:
               5.12.2009

               RO

               Jurnalul Oficial al Uniunii Europene

               L 320/9

      DECIZIA CONSILIULUI

   din 30 noiembrie 2009
   privind acordarea de asistență macrofinanciară Serbiei
   (2009/892/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 308,
   având în vedere propunerea Comisiei,
   având în vedere avizul Parlamentului European,
   după consultarea Comitetului economic și financiar,
   întrucât:

               (1)

               Relațiile dintre Serbia și Uniunea Europeană (UE) se dezvoltă în cadrul procesului de stabilizare și de asociere și în cadrul Parteneriatului european; Serbia și Comisia au semnat la data de 29 aprilie 2008 un acord de stabilizare și de asociere și un acord interimar privind comerțul și aspectele comerciale conexe.

               (2)

               Începând cu a doua jumătate a anului 2008, economia sârbă a fost tot mai afectată de criza financiară internațională, care a dus la scăderea producției, reducerea veniturilor fiscale și creșterea nevoilor de finanțare externă.

               (3)

               Stabilizarea și redresarea economică a Serbiei este susținută prin asistența financiară a Fondului Monetar Internațional (FMI). În noiembrie 2008, autoritățile sârbe au convenit, inițial, cu FMI un nou acord stand-by aprobat în ianuarie 2009.

               (4)

               În urma înrăutățirii situației economice și a unei revizuiri necesare a ipotezelor economice care stau la baza programului, precum și a nevoilor de finanțare externă mai mari, Serbia și FMI au ajuns la un acord în luna martie 2009 în ceea ce privește transformarea acordului stand-by într-un program care să permită plata a 3 miliarde EUR, pe care Consiliul director al FMI l-a aprobat la 15 mai 2009.

               (5)

               Comunitatea intenționează să acorde în 2009 și 2010 subvenții pentru sprijin bugetar în temeiul Instrumentului de preaderare (IPA) în valoare totală de 100 milioane EUR.

               (6)

               Serbia a solicitat asistență macrofinanciară suplimentară din partea Comunității având în vedere agravarea situației și a perspectivelor economice.

               (7)

               Având în vedere faptul că în balanța de plăți din 2010 persistă un deficit rezidual de finanțare, asistența macrofinanciară este considerată o reacție potrivită la solicitarea Serbiei în contextul actual excepțional, în vederea sprijinirii stabilizării economice împreună cu actualul program FMI. Se așteaptă ca asistența financiară actuală să contribuie și la diminuarea nevoilor de finanțare bugetară.

               (8)

               Pentru a proteja în mod eficient interesele financiare ale Comunității în contextul prezentei asistențe financiare, este necesar să se prevadă adoptarea, de către Serbia, a unor măsuri corespunzătoare pentru prevenirea și combaterea fraudei, a corupției și a altor nereguli asociate acestei asistențe, precum și controale ale Comisiei și audituri efectuate de Curtea de Conturi Europeană.

               (9)

               Deblocarea asistenței financiare comunitare nu aduce atingere atribuțiilor autorității bugetare.

               (10)

               Asistența trebuie gestionată de Comisie, în consultare cu Comitetul economic și financiar.

               (11)

               Tratatul nu prevede, pentru adoptarea prezentei decizii, alte competențe decât cele prevăzute la articolul 308,

         DECIDE:
   Articolul 1
   (1)   Comunitatea pune la dispoziția Serbiei asistență macrofinanciară sub forma unei facilități de împrumut cu o valoare maximă a principalului de 200 milioane EUR și cu o scadență medie maximă de 15 ani în vederea sprijinirii stabilizării economice a Serbiei și a diminuării nevoilor bugetare și ale balanței de plăți identificate în actualul program al FMI.
   (2)   În acest sens, Comisia este autorizată să împrumute resursele necesare în numele Comunității Europene.
   (3)   Deblocarea asistenței financiare comunitare este gestionată de Comisie, în strânsă cooperare cu Comitetul economic și financiar, în conformitate cu acordurile sau înțelegerile încheiate între FMI și Serbia.
   (4)   Asistența financiară comunitară este pusă la dispoziție pe o perioadă de doi ani începând cu prima zi de la intrarea în vigoare a memorandumului de înțelegere la care se face referire la articolul 2 alineatul (1). Totuși, în cazul în care circumstanțele o impun, Comisia, în urma consultării Comitetului economic și financiar, poate decide să prelungească perioada de disponibilitate cu cel mult un an.
   Articolul 2
   (1)   Comisia are dreptul de a stabili, cu autoritățile din Serbia, în urma consultării Comitetului economic și financiar, condițiile de politică economică asociate asistenței macrofinanciare comunitare care urmează a fi consemnate într-un memorandum de înțelegere. Condițiile vor fi în conformitate cu acordurile sau înțelegerile încheiate între FMI și Serbia. Condițiile financiare detaliate ale asistenței sunt stabilite într-un acord de subvenționare care urmează a fi încheiat între Comisie și autoritățile sârbe.
   (2)   Pe perioada aplicării asistenței financiare comunitare, Comisia monitorizează rigurozitatea măsurilor financiare, a procedurilor administrative și a mecanismelor de control intern și extern ale Serbiei care sunt relevante pentru această asistență.
   (3)   Comisia verifică periodic conformitatea politicilor economice ale Serbiei cu obiectivele asistenței comunitare și îndeplinirea satisfăcătoare a condițiilor de politică economică asupra cărora s-a convenit. În acest sens, Comisia acționează în strânsă legătură cu instituțiile de la Bretton Woods și, atunci când este cazul, cu Comitetul economic și financiar.
   Articolul 3
   (1)   Comisia pune la dispoziția Serbiei asistența financiară comunitară în două tranșe, sub rezerva condițiilor prevăzute la alineatul (2). Mărimea tranșelor se va stabili în memorandumul de înțelegere.
   (2)   Comisia decide deblocarea tranșelor sub rezerva aplicării în mod satisfăcător a condițiilor de politică economică asupra cărora s-a convenit în memorandumul de înțelegere. Plata celei de-a doua tranșe nu are loc mai devreme de trei luni de la punerea la dispoziție a primei tranșe.
   (3)   Fondurile comunitare se plătesc Băncii Naționale a Serbiei. Sub rezerva dispozițiilor convenite în memorandumul de înțelegere, inclusiv a unei confirmări a nevoilor reziduale de finanțare bugetară, contravaloarea acestora în moneda locală poate fi transferată către Trezoreria Serbiei în calitate de beneficiar final.
   Articolul 4
   (1)   Operațiunile comunitare de contractare și de acordare a împrumutului la care se face referire în prezenta decizie se efectuează în euro utilizând aceeași dată a valutei și nu implică, pentru Comunitate, transformarea scadenței și nici asumarea vreunui risc legat de cursul de schimb sau de rata dobânzii sau a vreunui altfel de risc comercial.
   (2)   Comisia adoptă măsurile necesare, în cazul în care Serbia solicită acest lucru, pentru a asigura includerea în termenii și condițiile împrumutului a unei clauze de rambursare anticipată, asociată unei clauze corespunzătoare în termenii și condițiile operațiunilor de contractare a împrumutului.
   (3)   La solicitarea Serbiei și în cazul în care circumstanțele permit îmbunătățirea ratei dobânzii împrumutului, Comisia poate refinanța integral sau parțial împrumuturile inițiale pe care le-a contractat sau poate restructura condițiile financiare aferente. Operațiunile de refinanțare sau restructurare se desfășoară în conformitate cu condițiile stabilite la alineatul (1) și nu au ca efect prelungirea scadenței medii a împrumutului respectiv sau majorarea sumei scadente la data refinanțării sau restructurării.
   (4)   Toate costurile suportate de Comunitate legate de operațiunile de contractare și de acordare a împrumutului prevăzute în prezenta decizie revin în sarcina Serbiei.
   (5)   Comitetul economic și financiar este informat cu privire la derularea operațiunilor menționate la alineatele (2) și (3).
   Articolul 5
   Asistența financiară comunitară se aplică în conformitate cu dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1) și normele de aplicare a acestuia (2). În special, memorandumul de înțelegere și acordul de subvenționare care urmează a fi încheiate cu autoritățile sârbe prevăd adoptarea, de către Serbia, a unor măsuri corespunzătoare în vederea prevenirii și combaterii fraudei, a corupției și a altor nereguli care afectează asistența. De asemenea, acestea prevăd controale ale Comisiei, inclusiv ale Oficiului European de Luptă Antifraudă (OLAF), cu dreptul de a efectua verificări și inspecții la fața locului, precum și audituri ale Curții de Conturi, efectuate de asemenea, dacă este cazul, la fața locului.
   Articolul 6
   Până la data de 31 august a fiecărui an, Comisia prezintă Parlamentului European și Consiliului un raport, inclusiv o evaluare a punerii în aplicare a prezentei decizii în cursul anului precedent. Raportul indică legătura dintre condițiile de politică stabilite într-un memorandum de înțelegere conform articolului 2 alineatul (1), performanțele economice și fiscale curente ale Serbiei și decizia Comisiei de a pune la dispoziție tranșele asistenței.
   Articolul 7
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  JO L 248, 16.9.2002, p. 1.

      (2)  Regulamentul (CE, Euratom) nr. 2342/2002 al Comisiei, JO L 357, 31.12.2002, p. 1.


title: 2012/271/UE: Decizia Consiliului din 24 aprilie 2012 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți

text:
               24.5.2012

               RO

               Jurnalul Oficial al Uniunii Europene

               L 134/1

         DECIZIA CONSILIULUI
   din 24 aprilie 2012
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți
   (2012/271/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 196 și articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Protocolul 31 la Acordul privind Spațiul Economic European (2) (denumit în continuare „Acordul privind SEE”) conține dispoziții și măsuri specifice în ceea ce privește cooperarea în domenii specifice în afara celor patru libertăți.

               (2)

               Este necesar să se extindă cooperarea dintre părțile contractante la Acordul privind SEE la activități desfășurate în afara celor patru libertăți.

               (3)

               Pentru a permite o astfel de cooperare extinsă, Protocolul 31 la Acordul privind SEE ar trebui modificat prin includerea în domeniul său de aplicare a Directivei 2008/114/CE a Consiliului din 8 decembrie 2008 privind identificarea și desemnarea infrastructurilor critice europene și evaluarea necesității de îmbunătățire a protecției acestora (3).

               (4)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 la Acordul privind SEE, privind cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 24 aprilie 2012.

            Pentru Consiliu

            Președintele

         N. WAMMEN

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 345, 23.12.2008, p. 75.

      PROIECT
      DECIZIA NR. …/2012 A COMITETULUI MIXT AL SEE
      din …
      de modificare a Protocolului 31 la Acordul privind SEE, privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „Acordul privind SEE”, în special articolele 86 și 98,
      întrucât:

                  (1)

                  Protocolul 31 la Acordul privind SEE a fost modificat prin Decizia nr. …/… a Comitetului mixt al SEE din …. (1).

                  (2)

                  Este oportună extinderea cooperării dintre părțile contractante la Acordul privind SEE pentru a include Directiva 2008/114/CE a Consiliului din 8 decembrie 2008 privind identificarea și desemnarea infrastructurilor critice europene și evaluarea necesității de îmbunătățire a protecției acestora (2).

                  (3)

                  Prin urmare, Protocolul 31 la Acordul privind SEE ar trebui modificat pentru a permite o astfel de extindere a cooperării,

            ADOPTĂ PREZENTA DECIZIE:
      Articolul 1
      La articolul 10 din Protocolul 31 la Acordul privind SEE, privind cooperarea în domenii specifice în afara celor patru libertăți, se introduce următorul punct:

                     „9.

                                 (a)

                                 Părțile contractante cooperează între ele în domeniile reglementate prin următorul act:

                                             —

                                                32008 L 0114: Directiva 2008/114/CE a Consiliului din 8 decembrie 2008 privind identificarea și desemnarea infrastructurilor critice europene și evaluarea necesității de îmbunătățire a protecției acestora (JO L 345, 23.12.2008, p. 75).

                                 (b)

                                 În vederea atingerii obiectivelor stabilite în Directiva 2008/114/CE, părțile contractante utilizează formele adecvate de cooperare menționate la articolul 80 din Acordul privind SEE.

                                 (c)

                                 În temeiul articolului 79 alineatul (3) din Acordul privind SEE, prezentului alineat i se aplică partea VII (Dispoziții instituționale) din Acordul privind SEE, cu excepția capitolului 3 secțiunile 1 și 2.”

      Articolul 2
      Prezenta decizie intră în vigoare în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din Acordul privind SEE (3).
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la …, …

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  JO L 345, 23.12.2008, p. 75.

         (3)  [Nu au fost semnalate obligații constituționale.] [Au fost semnalate obligații constituționale.]


title: 2014/446/UE: Decizia Consiliului din 8 iulie 2014 de numire a doi membri italieni în cadrul Comitetului Regiunilor

text:
               10.7.2014

               RO

               Jurnalul Oficial al Uniunii Europene

               L 201/27

         DECIZIA CONSILIULUI
   din 8 iulie 2014
   de numire a doi membri italieni în cadrul Comitetului Regiunilor

      (2014/446/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015. La 3 iunie 2010, prin Decizia 2010/311/UE (3), domnul Roberto COTA a fost numit membru până la 25 ianuarie 2015.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Giovanni CHIODI și domnului Roberto COTA,

         ADOPTĂ PREZENTA DECIZIE:
   Articolul 1
   Se numesc în calitate de membri în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Luciano D'ALFONSO, Presidente della Regione Abruzzo;

               —

               domnul Sergio CHIAMPARINO, Presidente della Regione Piemonte.

         Articolul 2
   Prezenta decizie intră în vigoare la data adoptării.

      Adoptată la Bruxelles, 8 iulie 2014.

            Pentru Consiliu

            Președintele

         P. C. PADOAN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 140, 8.6.2010, p. 26.


title: Decizia Comitetului european pentru risc systemic din 16 septembrie 2014 privind prelungirea anumitor termene prevăzute în Recomandarea CERS/2012/2 privind finanțarea instituțiilor de credit (CERS/2014/4)

text:
               23.1.2015

               RO

               Jurnalul Oficial al Uniunii Europene

               C 22/8

         DECIZIA COMITETULUI EUROPEAN PENTRU RISC SYSTEMIC
   din 16 septembrie 2014
   privind prelungirea anumitor termene prevăzute în Recomandarea CERS/2012/2 privind finanțarea instituțiilor de credit
   (CERS/2014/4)
   (2015/C 22/04)
   CONSILIUL GENERAL AL COMITETULUI EUROPEAN PENTRU RISC SISTEMIC,
   având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1), în special articolul 3 alineatul (2) literele (b), (f) și (g), articolul 4 alineatul (2), articolul 16 alineatul (2) și articolul 17,
   având în vedere Decizia CERS/2011/1 a Comitetului european pentru risc sistemic din 20 ianuarie 2011 de adoptare a Regulamentului de procedură al Comitetului european pentru risc sistemic (2), în special articolele 19 și 20,
   întrucât:

               (1)

               La 20 decembrie 2012, Consiliul general al Comitetului european pentru risc sistemic (CERS) a adoptat Recomandarea CERS/2012/2 (3). Recomandarea are ca scop stimularea structurilor de finanțare sustenabilă pentru instituțiile de credit.

               (2)

               Pentru ca obiectivele Recomandării CERS/2012/2 să fie îndeplinite, autoritățile naționale de supraveghere (denumite în continuare „ANS”), autoritățile macroprudențiale naționale și Autoritatea bancară europeană (ABE) trebuie să adopte anumite măsuri în termenele prevăzute la secțiunea 2 punctul 3.

               (3)

               La 31 decembrie 2013, Consiliul general a hotărât să prelungească termenele respective cu perioade de timp între șase și 12 luni. Conform calendarului revizuit, autoritățile naționale de supraveghere responsabile cu supravegherea bancară, autoritățile naționale de supraveghere și alte autorități cu mandat macroprudențial trebuie să transmită CERS un raport intermediar cuprinzând o primă evaluare a rezultatelor punerii în aplicare a recomandării A punctele 1, 2 și 3 până la 30 iunie 2015 și un raport final până la 31 ianuarie 2016. ABE ar trebui să prezinte un prim raport de monitorizare a recomandării A punctul 5 până la 30 iunie 2015 și un raport final până la 30 septembrie 2015. Cu toate acestea, unii destinatari au declarat că termenele prevăzute nu vor putea fi pe deplin respectate.

               (4)

               Obiectivul general al CERS este de a preveni sau de a reduce riscurile sistemice în timp util și în mod eficient. Consiliul general consideră că o amânare suplimentară de șase luni, în ceea ce privește primul raport de monitorizare de către ANS a recomandării A punctele 1, 2 și 3 și o amânare suplimentară de nouă luni în ceea ce privește primul raport de monitorizare de către ABE a recomandării A punctul 5 nu ar pune în pericol buna funcționare a piețelor financiare și nici nu ar implica faptul că aceste recomandări nu vor fi puse în aplicare.

               (5)

               Prin urmare, Consiliul general a hotărât să prelungească termenele prevăzute în Recomandarea CERS/2012/2 în ceea ce privește recomandarea A punctele 1, 2, 3 cu șase luni și în ceea ce privește recomandarea A punctul 5 cu nouă luni, în scopul de a oferi autorităților naționale de supraveghere și ABE timpul potrivit pentru a lua măsurile necesare pentru punerea în aplicare a recomandărilor relevante,

         ADOPTĂ PREZENTA DECIZIE:
   Articolul 1
   Modificări aduse Recomandării CERS/2012/2
   Recomandarea CERS/2012/2 se modifică după cum urmează:

               1.

               Secțiunea 2 punctul 3 subpunctul 1 se înlocuiește cu următorul text:

                           „1.

                              Recomandarea A – Autoritățile naționale de supraveghere responsabile cu supravegherea bancară, autoritățile naționale de supraveghere și alte autorități cu mandat macroprudențial și ABE trebuie să raporteze în conformitate cu următorul calendar:

                                       (a)

                                       până la 31 decembrie 2015, autoritățile naționale de supraveghere responsabile cu supravegherea bancară trebuie să transmită CERS un raport intermediar cuprinzând o primă evaluare a rezultatelor punerii în aplicare a recomandării A punctele 1 și 2;

                                       (b)

                                       până la 31 iulie 2016, autoritățile naționale de supraveghere responsabile cu supravegherea bancară trebuie să transmită CERS și Consiliului un raport final cu privire la recomandarea A punctele 1 și 2;

                                       (c)

                                       până la 31 decembrie 2015, autoritățile naționale de supraveghere și alte autorități cu mandat macroprudențial trebuie să transmită CERS un raport intermediar cuprinzând o primă evaluare a rezultatelor punerii în aplicare a recomandării A punctul 3;

                                       (d)

                                       până la 30 septembrie 2016, autoritățile naționale de supraveghere și alte autorități cu mandat macroprudențial trebuie să transmită CERS și Consiliului un raport final cu privire la punerea în aplicare a recomandării A punctul 3;

                                       (e)

                                       până la 30 iunie 2014, ABE trebuie să transmită CERS și Consiliului orientările prevăzute în recomandarea A punctul 4;

                                       (f)

                                       până la 31 martie 2016, ABE trebuie să transmită CERS un raport intermediar cuprinzând o primă evaluare a rezultatelor punerii în aplicare a recomandării A punctul 5;

                                       (g)

                                       până la 30 iunie 2016, ABE trebuie să transmită CERS și Consiliului un raport final cu privire la punerea în aplicare a recomandării A punctul 5.”

               2.

               Punctul V.1.3.1 din anexă se înlocuiește cu următorul text:
               „V.1.3.1.   Calendar

               Autoritățile naționale de supraveghere cu atribuții privind supravegherea bancară, autoritățile naționale de supraveghere și alte autorități cu mandat macroprudențial și ABE trebuie să raporteze CERS și Consiliului cu privire la măsurile adoptate ca răspuns la prezenta recomandare sau să justifice în mod adecvat lipsa lor de acțiune, conform următorului calendar:

                           (a)

                           până la 31 decembrie 2015, autoritățile naționale de supraveghere cu atribuții privind supravegherea bancară trebuie să transmită CERS un raport intermediar care să includă o primă evaluare a rezultatelor punerii în aplicare a recomandării A punctele 1 și 2;

                           (b)

                           până la 31 iulie 2016, autoritățile naționale de supraveghere cu atribuții privind supravegherea bancară trebuie să transmită CERS și Consiliului un raport final privind recomandarea A punctele 1 și 2;

                           (c)

                           până la 31 decembrie 2015, autoritățile naționale de supraveghere și alte autorități cu mandat macroprudențial trebuie să transmită CERS un raport intermediar care să includă o primă evaluare a rezultatelor punerii în aplicare a recomandării A punctul 3;

                           (d)

                           până la 30 septembrie 2016, autoritățile naționale de supraveghere și alte autorități cu mandat macroprudențial trebuie să transmită CERS și Consiliului un raport final privind punerea în aplicare a recomandării A punctul 3;

                           (e)

                           până la 30 iunie 2014, ABE trebuie să transmită CERS și Consiliului orientările menționate în recomandarea A punctul 4;

                           (f)

                           până la 31 martie 2016, ABE trebuie să transmită CERS un raport intermediar care să includă o primă evaluare a rezultatelor punerii în aplicare a recomandării A punctul 5;

                           (g)

                           până la 30 iunie 2016, ABE trebuie să transmită CERS și Consiliului un raport final privind punerea în aplicare a recomandării A punctul 5.”

         Articolul 2
   Publicare
   Prezenta decizie se publică pe site-ul CERS la data intrării sale în vigoare.
   Articolul 3
   Intrarea în vigoare
   Prezenta decizie intră în vigoare la data aprobării.

      Adoptată la Frankfurt pe Main, 16 septembrie 2014.

            Președintele CERS

         Mario DRAGHI

      (1)  JO L 331, 15.12.2010, p. 1.

      (2)  JO C 58, 24.2.2011, p. 4.

      (3)  Recomandarea CERS/2012/2 a Comitetului european pentru risc sistemic din 20 decembrie 2012 privind finanțarea instituțiilor de credit (JO C 119, 25.4.2013, p. 1).


Anunţ juridic important

|

52007BP0113(02)

2. Decizia Parlamentului European din 24 aprilie 2007 privind închiderea conturilor Centrului European pentru Dezvoltarea Formării Profesionale pentru exerciţiul financiar 2005(C6-0386/2006 - 2006/2153(DEC))

Jurnalul Oficial 074 E , 20/03/2008 p. 0184 - 0186

		2.Decizia Parlamentului European din 24 aprilie 2007 privind închiderea conturilor Centrului European pentru Dezvoltarea Formării Profesionale pentru exerciţiul financiar 2005(C6-0386/2006 - 2006/2153(DEC))Parlamentul European,- având în vedere conturile anuale finale ale Centrului European pentru Dezvoltarea Formării Profesionale pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Centrului European pentru Dezvoltarea Formării Profesionale pentru exerciţiul financiar 2005, precum şi răspunsurile centrului [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CEE) nr. 337/75 al Consiliului din 10 februarie 1975 privind înfiinţarea Centrului European pentru Dezvoltarea Formării Profesionale [4], în special articolul 12 punctul (a),- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru ocuparea forţei de muncă şi afaceri sociale (A6-0097/2007),1. constată că situaţia conturilor anuale finale ale Centrului European pentru Dezvoltarea Formării Profesionale pentru exerciţiile financiare 2004 şi 2005 se prezintă după cum urmează:Sursa: informaţii furnizate de centru — acest tabel rezumă datele furnizate de centru.(în mii EUR) |Contul de venituri şi cheltuieli pentru exerciţiile financiare 2004 şi 2005 || 2005 | 2004 |VenituriSubvenţii din partea Comisiei | 16418 | 13700 |Venituri atribuite | 573 | 724 |Venituri diverse | 36 | 42 |Total venituri (a) | 17027 | 14466 |Cheltuieli bugetare pe durata exerciţiului financiarPersonal — Titlul I din buget— Plăţi | 8862 | 8579 |— Credite reportate | 213 | 466 |Administraţie — Titlul II din buget— Plăţi | 865 | 768 |— Credite reportate | 334 | 542 |Activităţi de exploatare — Titlul III din buget (cu excepţia veniturilor alocate)— Plăţi aferente creditelor de plată pe durata exerciţiul financiar | 2466 | 2508 |— Plăţi aferente angajamentelor în curs la 31.12.2003 | 2119 | 2702 |Credite reportate | | |Venituri alocate (PHARE şi ţări terţe)Plăţi | 68 | 415 |Credite reportate | 505 | 309 |Total cheltuieli (b) | 15433 | 16289 |Rezultatul exerciţiului financiar (a-b) | 1594 | -1823 |Sold reportat din exerciţiul financiar anterior | 375 | -993 |N-1 credite reportate şi anulate (titlurile I şi II împreună) | 111 | 56 |Credite reportate din venituri alocate şi anulate (credite nediferenţiate — titlul 3) Neutralizarea reportărilor N-1 pentru titlul III în legătură cu trecerea la credite diferenţiate | 93 | 3138 |Sume neutilizate în exerciţiul financiar anterior, reutilizabile | | 1 |Restituiri Comisie | | 0 |Diferenţe de curs valutar | 1 | -4 |Soldul exerciţiului financiar | 2173 | 375 |2. aprobă închiderea conturilor Centrului European pentru Dezvoltarea Formării Profesionale pentru exerciţiul financiar 2005;3. încredinţează Preşedintelui sarcina de a transmite prezenta decizie directorului Centrului European pentru Dezvoltarea Formării Profesionale, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).[1] JO C 266, 31.10.2006, p. 28.[2] JO C 312, 19.12.2006, p. 60.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 39, 13.2.1975, p. 1. Regulament astfel cum a fost modificat prin Regulamentul (CE) nr. 2051/2004 (JO L 355, 1.12.2004, p. 1).[5] JO L 357, 31.12.2002, p. 72.--------------------------------------------------


title: Decizia Consiliului din 21 decembrie 1988 privind încheierea acordului sub formă de schimb de scrisori referitor la articolul 9 al protocolului nr. 1 din Acordul între Comunitatea Economică Europeană și statul Israel și privind importul în Comunitate al conservelor de salată de fructe originare din Israel

text:
               03/Volumul 07

               RO

               Jurnalul Ofícial al Uniunii Europene

               35

         31988D0648

               L 358/19

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 21 decembrie 1988
   privind încheierea acordului sub formă de schimb de scrisori referitor la articolul 9 al protocolului nr. 1 din Acordul între Comunitatea Economică Europeană și statul Israel și privind importul în Comunitate al conservelor de salată de fructe originare din Israel
   (88/648/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât acordul de cooperare între Comunitatea Economică Europeană și statul Israel (1) a fost semnat la 11 mai 1975;
   întrucât este necesară aprobarea acordului sub formă de schimb de scrisori referitor la articolul 9 al protocolului nr. 1 din acordul menționat anterior și privind importul în Comunitate al conservelor de salată de fructe originare din Israel,
   DECIDE:
   Articolul 1
   Acordul sub formă de schimb de scrisori referitor la articolul 9 al protocolului nr. 1 din Acordul între Comunitatea Economică Europeană și statul Israel și privind importul în Comunitate al conservelor de salată de fructe originare din Israel este aprobat în numele Comunității.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 21 decembrie 1988.

            Pentru Consiliu

            Președintele

         V. PAPANDREOU

      (1)  JO L 136, 28.5.1975, p. 3.


title: Decizia Comitetului executiv din 23 iunie 1998 privind aplicarea ștampilei pe pașapoartele solicitanților de viză [SCH/Com-ex (98)21]

text:
               19/Volumul 02

               RO

               Jurnalul Ofícial al Uniunii Europene

               41

         41998D0021

               L 239/200

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 23 iunie 1998
   privind aplicarea ștampilei pe pașapoartele solicitanților de viză
   [SCH/Com-ex (98)21]
   COMITETUL EXECUTIV,
   având în vedere articolul 9 din Convenția de punere în aplicare a Acordului Schengen,
   având în vedere articolul 17 din convenția menționată anterior,
   întrucât este în interesul tuturor partenerilor Schengen să-și armonizeze de comun acord procedurile de eliberare a vizelor ca parte a politicii comune privind libera circulație a persoanelor pentru a preîntâmpina ca aceeași persoană să depună cereri multiple de viză;
   dorind să consolideze cooperarea consulară în scopul combaterii imigrării ilegale și a rețelelor ilegale;
   în baza capitolului VIII din Instrucțiunile Consulare Comune (CCI) (1) privind cooperarea consulară la nivel local;
   întrucât schimbul reciproc de informații între partenerii Schengen cu privire la faptul că o cerere de viză a fost depusă într-unul din statele lor este un mijloc de a preveni depunerea de cereri de viză multiple sau consecutive de către aceeași persoană;
   întrucât aplicarea unei ștampile pentru a identifica cererile de viză este un mijloc prin care se preîntâmpină depunerea de cereri de viză multiple sau succesive de către aceeași persoană;
   întrucât standardizarea practicii de aplicare a unei ștampile pe toate cererile de viză, indiferent de țara în care sunt depuse aceste cereri, contribuie la atenuarea reticențelor pe care le-ar putea genera diferențele dintre practicile folosite,
   DECIDE:

               1.

               Ștampila se aplică pe pașapoartele tuturor solicitanților de viză. În cazul pașapoartelor diplomatice și de serviciu, aplicarea ștampilei este lăsată la aprecierea misiunii sau postului diplomatic competent care primește cererea.

               2.

               Ștampila conține un al treilea spațiu rezervat codului pentru tipul de viză solicitat.

               3.

               Ștampila se poate aplica și în cazul cererilor de viză pentru ședere îndelungată.

               4.

               Ștampila se aplică atunci când un stat Schengen reprezintă un alt stat Schengen. În acest caz, cel de-al treilea spațiu rezervat codului pentru tipul de viză solicitat conține și o mențiune care precizează că statul respectiv reprezintă un alt stat.

               5.

               În cazurile excepționale în care aplicarea ștampilei se dovedește impracticabilă, misiunea sau postul diplomatic al țării care exercită președinția informează grupul Schengen respectiv asupra acestui fapt, după realizarea de consultări consulare locale, și supune aprobării grupului o propunere alternativă, de exemplu cu privire la schimbul de fotocopii ale pașapoartelor sau listelor cu cererile de viză respinse, indicându-se motivele refuzului.

               6.

               Ca urmare a punctului 2, capitolul VIII din CCI (*) se modifică după cum urmează:
               „Schimbul de informații între misiunile și posturile diplomatice și identificarea cererilor prin intermediul unei ștampile sau prin alte mijloace au scopul să preîntâmpine ca aceeași persoană să depună cereri de viză multiple sau succesive, fie în cursul examinării cererii, fie după respingerea acesteia, la aceeași misiune ori post sau la o misiune sau post diplomatic diferit.
               Fără a aduce atingere consultărilor care pot avea loc între misiunile și posturile diplomatice și nici schimbul de informații pe care îl pot realiza acestea, misiunea sau postul diplomatic la care se depune cererea aplică pe pașapoartele tuturor solicitanților de viză o ștampilă cu mențiunea «viză solicitată la data de … la …». Spațiul de după «la data de …» este completat cu șase cifre (două pentru zi, două pentru lună și două pentru an); al doilea spațiu este rezervat pentru misiunile diplomatice sau posturile consulare de resort; cel de-al treilea spațiu este completat cu codul tipului de viză solicitat.
               În cazul pașapoartelor diplomatice și de serviciu, aplicarea ștampilei este lăsată la aprecierea misiunii sau postului competent care primește cererea.
               Ștampila se poate aplica și în cazul cererilor de viză pentru ședere îndelungată.
               În cazul în care un stat Schengen reprezintă un alt stat Schengen, cel de-al treilea spațiu de pe ștampilă conține, imediat după codul tipului de viză solicitat, indicația «R» urmată de codul statului reprezentat.
               În cazul eliberării vizei, vinieta se aplică, dacă este posibil, deasupra ștampilei de identificare.
               În cazurile excepționale în care aplicarea ștampilei se dovedește impracticabilă, misiunea sau postul țării care exercită președinția informează grupul Schengen respectiv asupra acestui fapt și supune aprobării grupului o propunere alternativă, de exemplu cu privire la schimbul de fotocopii ale pașapoartelor sau listelor cu cereri de viză respinse, indicându-se motivele refuzului.
               La inițiativa președinției, șefii misiunilor diplomatice sau posturilor consulare pot adopta la nivel local măsuri de prevenire suplimentare, dacă astfel de măsuri se dovedesc necesare.”

      Ostende, 23 iunie 1998.

            Președintele

         L. TOBBACK

      (1)  A se vedea documentul SCH/Com-ex (99)13.


title: 2011/713/: Decizia Consiliului din 10 octombrie 2011 de a se opune adoptării de către Comisia Europeană a proiectului de directivă de modificare a Directivei 2009/43/CE a Parlamentului European și a Consiliului în ceea ce privește lista produselor din domeniul apărării

text:
               1.11.2011

               RO

               Jurnalul Oficial al Uniunii Europene

               L 285/22

         DECIZIA CONSILIULUI
   din 10 octombrie 2011
   de a se opune adoptării de către Comisia Europeană a proiectului de directivă de modificare a Directivei 2009/43/CE a Parlamentului European și a Consiliului în ceea ce privește lista produselor din domeniul apărării
   (2011/713/UE)
   CONSILIUL UNIUNII EUROPENE,
   având în vedere Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (1), în special articolul 5a alineatul (3) litera (b),
   având în vedere Directiva 2009/43/CE a Parlamentului European și a Consiliului din 6 mai 2009 de simplificare a clauzelor și condițiilor de transfer al produselor din domeniul apărării în interiorul Comunității (2),
   având în vedere proiectul de directivă a Comisiei de modificare a Directivei 2009/43/CE, pe care, la 15 iulie 2011, Comisia l-a înaintat Consiliului pentru control în conformitate cu articolul 5a alineatul (3) litera (a) din Decizia 1999/468/CE,
   întrucât:
   Proiectul de directivă prezentat de Comisie depășește competențele de executare prevăzute în actul de bază întrucât impune statelor membre obligația de a comunica măsurile de transpunere sub forma unor tabele de corespondență,
   ADOPTĂ PREZENTA DECIZIE:
   Articolul 1
   În conformitate cu articolul 5a alineatul (3) litera (b) din Decizia 1999/468/CE, Consiliul se opune adoptării de către Comisie a proiectului de directivă de modificare a Directivei 2009/43/CE, proiect înaintat de Comisie Consiliului pentru control în conformitate cu articolul 5a alineatul (3) litera (a) din Decizia 1999/468/CE.
   Articolul 2
   Prezenta decizie intră în vigoare la data adoptării.

      Adoptată la Luxemburg, 10 octombrie 2011.

            Pentru Consiliu

            Președintele

         A. KRASZEWSKI

      (1)  JO L 184, 17.7.1999, p. 23.

      (2)  JO L 146, 10.6.2009, p. 1.


title: Decizia (PESC) 2015/2275 a Consiliului din 7 decembrie 2015 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)

text:
               8.12.2015

               RO

               Jurnalul Oficial al Uniunii Europene

               L 322/50

         DECIZIA (PESC) 2015/2275 A CONSILIULUI
   din 7 decembrie 2015
   de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/389/PESC (1) privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR).

               (2)

               La 22 iulie 2014, Consiliul a adoptat Decizia 2014/485/PESC (2) de prelungire a EUCAP NESTOR până la 12 decembrie 2016.

               (3)

               La 6 octombrie 2015, Consiliul a adoptat Decizia (PESC) 2015/1793 (3) de prelungire până la 15 decembrie 2015 a perioadei acoperite de valoarea de referință financiară.

               (4)

               Decizia 2012/389/PESC ar trebui să fie modificată pentru a prevedea o valoare de referință financiară pentru perioada cuprinsă între 16 decembrie 2015 și 12 decembrie 2016,

         ADOPTĂ PREZENTA DECIZIE:
   Articolul 1
   Articolul 13 alineatul (1) din Decizia 2012/389/PESC se înlocuiește cu următorul text:

      „(1)   Valoarea de referință financiară destinată acoperirii cheltuielilor legate de EUCAP NESTOR pentru perioada 16 iulie 2012-15 noiembrie 2013 este de 22 880 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 noiembrie 2013-15 octombrie 2014 este de 11 950 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 octombrie 2014-15 decembrie 2015 este de 17 900 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 decembrie 2015-12 decembrie 2016 este de 12 000 000 EUR.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 7 decembrie 2015.

            Pentru Consiliu

            Președintele

         C. CAHEN

      (1)  Decizia 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 187, 17.7.2012, p. 40).

      (2)  Decizia 2014/485/PESC a Consiliului din 22 iulie 2014 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 217, 23.7.2014, p. 39).

      (3)  Decizia (PESC) 2015/1793 a Consiliului din 6 octombrie 2015 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 260, 7.10.2015, p. 30).


title: 2007/627/CE: Decizia Consiliului din 28 septembrie 2007 de denunțare, în numele Comunității, a Protocolului nr. 3 privind zahărul ACP care figurează în Convenția ACP-CEE de la Lomé și a declarațiilor corespunzătoare anexate la această convenție, cuprinse în Protocolul nr. 3 atașat la anexa V la Acordul de parteneriat ACP-CE, cu privire la Barbados, Belize, Republica Congo, Republica Côte d'Ivoire, Republica Insulelor Fiji, Republica Guyana, Jamaica, Republica Kenya, Republica Madagascar, Republica Malawi, Republica Mauritius, Republica Mozambic, Federația Saint Kitts și Nevis, Republica Surinam, Regatul Swaziland, Republica Unită Tanzania, Republica Trinidad și Tobago, Republica Uganda, Republica Zambia și Republica Zimbabwe

text:
               29.9.2007

               RO

               Jurnalul Oficial al Uniunii Europene

               L 255/38

      DECIZIA CONSILIULUI

   din 28 septembrie 2007
   de denunțare, în numele Comunității, a Protocolului nr. 3 privind zahărul ACP care figurează în Convenția ACP-CEE de la Lomé și a declarațiilor corespunzătoare anexate la această convenție, cuprinse în Protocolul nr. 3 atașat la anexa V la Acordul de parteneriat ACP-CE, cu privire la Barbados, Belize, Republica Congo, Republica Côte d'Ivoire, Republica Insulelor Fiji, Republica Guyana, Jamaica, Republica Kenya, Republica Madagascar, Republica Malawi, Republica Mauritius, Republica Mozambic, Federația Saint Kitts și Nevis, Republica Surinam, Regatul Swaziland, Republica Unită Tanzania, Republica Trinidad și Tobago, Republica Uganda, Republica Zambia și Republica Zimbabwe
   (2007/627/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               În temeiul Protocolului nr. 3 privind zahărul ACP care figurează în Convenția ACP-CEE de la Lomé semnată la 28 februarie 1975 și al declarațiilor corespunzătoare anexate la această Convenție („Protocolul privind zahărul”), cuprinse în Protocolul nr. 3 atașat la anexa V la Acordul de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 („Acordul de parteneriat ACP-CE”) (1), Comunitatea se angajează să achiziționeze și să importe, la prețuri garantate, cantități specificate de zahăr din trestie de zahăr, brut sau alb, originar din statele ACP semnatare, pe care respectivele state se angajează să i le furnizeze. Protocolul privind zahărul prevede posibilitatea denunțării protocolului de către Comunitate în raport cu fiecare stat ACP și de către oricare stat ACP în raport cu Comunitatea, sub rezerva unui preaviz de doi ani.

               (2)

               Actualele dispoziții comerciale aplicabile statelor ACP, prevăzute în anexa V la Acordul de parteneriat ACP-CE, expiră la 31 decembrie 2007. În conformitate cu articolul 36 din Acordul de parteneriat ACP-CE, acordurile de parteneriat economic (APE) vor stabili noul cadru juridic în ceea ce privește comerțul cu statele ACP și vor înlocui regimul comercial al Acordului de parteneriat ACP-CE. Articolul 36 alineatul (4) din Acordul de parteneriat ACP-CE impune părților revizuirea protocolului privind zahărul în contextul negocierilor APE. Dispensa de la obligațiile Comunității în temeiul articolului I din GATT cu privire la preferințele comerciale pentru statele ACP în conformitate cu Acordul de parteneriat ACP-CE, acordate cu ocazia Conferinței ministeriale a OMC, adoptată la Doha la 14 noiembrie 2001, expiră, de asemenea, la 31 decembrie 2007.

               (3)

               Pentru a garanta includerea regimului de import pentru zahăr în regimul de import prevăzut de APE, se impune luarea tuturor măsurilor necesare care să garanteze rezilierea protocolului privind zahărul și a oricăror angajamente cuprinse în acesta într-o etapă cât mai timpurie, astfel încât să se respecte cerința privind preavizul de doi ani, în temeiul protocolului privind zahărul.

               (4)

               Înțelegerile în cadrul protocolului privind zahărul au servit atât intereselor statelor ACP, cât și Comunității, garantând exportatorilor ACP deschiderea pe o piață profitabilă și asigurând aprovizionarea regulată a rafinăriilor de zahăr de trestie din Comunitate. Cu toate acestea înțelegerile din cadrul Protocolului privind zahărul nu pot fi menținute în continuare. În contextul reformării pieței comunitare a zahărului, Comunitatea va înceta să garanteze producătorilor europeni de zahăr prețurile, vechiul mecanism de intervenție fiind depășit.

               (5)

               În contextul tranziției spre liberalizarea comerțului ACP-CE, cantitățile nelimitate nu pot coexista cu prețurile și volumele garantate din cadrul protocolului privind zahărul. În ceea ce privește țările în curs de dezvoltare, accesul nelimitat pentru zahăr este planificat de la 1 iulie 2009 conform inițiativei „Totul în afară de arme” (Everything But Arms) („EBA”). Deoarece începutul celei de-a doua etape a perioadei de tranziție este prevăzut la 1 octombrie 2009, regimul EBA pentru zahăr ar trebui să fie adaptat în consecință.

               (6)

               Denunțarea nu aduce atingere unui acord reciproc ulterior între Comunitate și statele ACP cu privire la tratarea zahărului în contextul unor APE-uri generale.

               (7)

               În consecință, este necesar să fie denunțat protocolul privind zahărul în conformitate cu articolul 10 din respectivul protocol și ca această denunțare să fie notificată fiecărui stat ACP semnatar al protocolului privind zahărul,

         DECIDE:
   Articolul 1
   Prin prezenta sunt denunțate, în numele Comunității, Protocolul nr. 3 privind zahărul ACP care figurează în Convenția ACP-CEE de la Lomé semnată la 28 februarie 1975 și declarațiile corespunzătoare anexate la această convenție, cuprinse în Protocolul nr. 3 atașat la anexa V la Acordul de parteneriat ACP-CE semnat la Cotonou la 23 iunie 2000, începând cu 1 octombrie 2009 în raport cu: Barbados, Belize, Republica Congo, Republica Côte d'Ivoire, Republica Insulelor Fiji, Republica Guyana, Jamaica, Republica Kenya, Republica Madagascar, Republica Malawi, Republica Mauritius, Republica Mozambic, Federația Saint Kitts și Nevis, Republica Surinam, Regatul Swaziland, Republica Unită Tanzania, Republica Trinidad și Tobago, Republica Uganda, Republica Zambia și Republica Zimbabwe.
   Articolul 2
   Prin prezenta, președintele Consiliului este autorizat să desemneze persoana sau persoanele împuternicite să notifice denunțarea respectivului protocol guvernelor din Barbados, Belize, Republica Congo, Republica Côte d'Ivoire, Republica Insulelor Fiji, Republica Guyana, Jamaica, Republica Kenya, Republica Madagascar, Republica Malawi, Republica Mauritius, Republica Mozambic, Federația Saint Kitts și Nevis, Republica Surinam, Regatul Swaziland, Republica Unită Tanzania, Republica Trinidad și Tobago, Republica Uganda, Republica Zambia și Republica Zimbabwe.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 28 septembrie 2007.

            Pentru Consiliu

            Președintele

         M. PINHO

      (1)  JO L 317, 15.12.2000, p. 3, revizuit la Luxemburg la 25 iunie 2005 (JO L 287, 28.10.2005, p. 4).